**Ordonanță de urgență privind înfiinţarea, organizarea și funcționarea Agenției Naționale pentru Dezvoltarea Infrastructurii în Sănătate**

Având în vedere că dreptul persoanei la ocrotirea sănătății este garantat în mod expres și protejat prin prevederile art. 34 alin. (1) din Constituția României, republicată,

Având în vedere obligația statului de a lua măsuri pentru asigurarea igienei și a sănătății publice instituită prin prevederile art. 34 alin. (2) din Constituția României, republicată,

Având în vedere că una dintre măsurile necesare pentru asigurarea igienei și a sănătății publice și, pe cale de consecință, pentru protejarea dreptului la ocrotirea sănătății constă în crearea, menținerea și dezvoltarea unei infrastructuri naționale de sănătate moderne, care să corespundă specificațiilor și standardelor de performanță aplicabile la nivel european și internațional,

Având în vedere starea precară, învechită, inadecvată și insuficientă a infrastructurii de sănătate existente, precum și numeroasele incidente generate de aceasta,

Având în vedere situația epidemiologică determinată de răspândirea coronavirusului SARS-CoV-2, precum și faptul că infrastructura de sănătate existentă a fost utilizată în principal pentru asigurarea serviciilor medicale necesare pentru tratamentul pacienților diagnosticați cu COVID-19,

Având în vedere numeroasele situații în care infrastructura de sănătate existentă, inclusiv dotările existente în unitățile sanitare, nu pot asigura un tratament corespunzător al pacienților cu diferite afecțiuni specifice, ceea ce face necesar transferul acestora în străinătate, fiind astfel afectat accesul persoanelor la servicii medicale,

Având în vedere că, în cadrul programului de construcție a spitalelor regionale, în prezent, Ministerul Sănătății gestionează proiectele de construcție a trei spitale regionale de urgență, Iași, Cluj și Craiova, finanțate din fonduri structurale în cadrul perioadei de programare financiară 2014-2020 prin Programul Operațional Regional, pentru faza I, și propuse a fi finanțate în cadrul perioadei de programare financiară 2021-2027 prin Programul Operațional Sănătate, pentru faza a II-a,

Având în vedere contribuția semnificativă pe care finalizarea acestor proiecte o va aduce la dezvoltarea infrastructurii de sănătate din România,

Având în vedere importanța deosebită a fondurilor structurale pentru sectorul sănătății și în ansamblul economiei naționale, precum și efectele negative asupra potențialului de dezvoltare a economiei naționale generate de un nivel redus al absorbției fondurilor structurale,

Având în vedere că proiectele de construcție a celor trei spitale regionale de urgență sunt gestionate de Ministerul Sănătății, organ de specialitate al administrației publice centrale în domeniul sănătății care are numeroase atribuții în acest domeniu, printre care se numără și cele legate de dezvoltarea infrastructurii de sănătate,

Având în vedere că, pentru realizarea la termen și în mod corespunzător a proiectelor de construcție a celor trei spitale regionale, este necesară gestionarea acestora de către o entitate specializată exclusiv în dezvoltarea infrastructurii de sănătate, cu personal corespunzător și expertiză înaltă, un centru de excelență în domeniu, finanțarea activității căreia să fie asigurată în principal din fonduri europene,

Luând în considerare că înființarea unei agenții specializate în investițiile în domeniul sănătății este una dintre măsurile prevăzute în Programul de Guvernare 2020-2024 pentru stimularea investițiilor în acest domeniu,

Întrucât in Planul Național de Redresare și Reziliență infiintarea agentiei specializate în investițiile în domeniul sănătății este prevăzută ca o condiționalitate în cadrul reformei din domeniul sănătății, care să fie îndeplinită până în luna [●] a anului curent, în caz contrar platile de la Comisia Europeană pentru implementarea Planului Național de Redresare și Reziliență fiind suspendate,

Având în vedere că pentru înființarea și operaționalizarea agenției specializate în investițiile în domeniul sănătății este necesară adoptarea unor măsuri de ordin legislativ,

Ținând seama că nerealizarea proiectelor de construcție a spitalelor regionale ar duce la pierderea unei importante oportunități în ceea ce privește dezvoltarea infrastructurii de sănătate și ar adânci deficitul de infrastructură existent în sistemul sanitar, cu consecințe negative semnificative asupra accesului la serviciile medicale și dreptului la ocrotirea sănătății,

Ținând cont de faptul că nerealizarea proiectelor de construcție a spitalelor regionale poate reprezenta un exemplu negativ și, având în vedere dimensiunea acestora, poate conduce la afectarea finanţării din fonduri europene a unor proiecte de interes public şi la corecţii financiare, fiind astfel afectată în mod semnificativ îndeplinirea obiectivelor de absorbție a fondurilor europene, cu impact deosebit asupra dezvoltării economiei naționale,

În considerarea faptului că aspectele sus-menţionate vizează interesul general public şi constituie situaţii extraordinare a căror reglementare nu poate fi amânată, în caz contrar fiind afectat în mod semnificativ dreptul la ocrotirea sănătății prevăzut și garantat prin prevederile art. 34 alin. (1) din Constituția României, republicată,

în temeiul art. 115 alin. (4) din Constituţia României, republicată,

**Guvernul României** adoptă prezenta ordonanţă de urgenţă.

**Capitolul I**

**Dispoziții generale**

## (1) Se înfiinţează Agenția Națională pentru Dezvoltarea Infrastructurii în Sănătate, organ de specialitate al administrației publice centrale în domeniul sănătății, având drept rol principal dezvoltarea infrastructurii de sănătate publică, denumită în continuare *ANDIS*.

(2) ANDIS este instituţie publică cu personalitate juridică, în subordinea Ministerului Sănătății, finanţată din venituri proprii și de la bugetul de stat prin bugetul Ministerului Sănătății.

(3) Sediul ANDIS este în Municipiul București.

## În înţelesul prezentei ordonanțe de urgență, termenii şi expresiile de mai jos au următoarele semnificaţii:

### *infrastructura de sănătate publică* – spitalele publice prevăzute la art. 169 alin. (3) lit. a) și c) din Legea nr. 95/2006, republicată, cu modificările și completările ulterioare;

### *ministere și instituții cu rețele sanitare proprii* – are înțelesul prevăzut la art. 4 alin. (2) din Legea nr. 95/2006, republicată, cu modificările și completările ulterioare;

### *obiectiv/proiect de investiții în infrastructura de sănătate publică* – un obiectiv/proiect de investiții definit conform dispozițiilor art. 2 lit. a) din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, publicată în Monitorul Oficial al României, Partea I, nr. 1061 din 29 decembrie 2016, cu modificările și completările ulterioare, având ca obiect infrastructura de sănătate publică, inclusiv dotarea cu echipamente medicale și orice alte activități necesare pentru aducerea acesteia în stare de a fi exploatată conform destinației, dacă sunt incluse în cadrul proiectului;

### *obiectiv/proiect de investiții de importanță considerabilă în infrastructura de sănătate publică* – un obiectiv/proiect de investiții în infrastructura de sănătate publică cu o valoare mai mare decât limita prevăzută de dispozițiile art. 42 alin. (1) lit. a) din Legea nr. 500/2002, cu modificările și completările ulterioare, astfel cum aceasta poate fi modificată potrivit dispozițiilor art. 42 alin. (4) din Legea nr. 500/2002.

**Capitolul II**

**Scopul, obiectivele si atributiile ANDIS**

##

(1) Scopul ANDIS constă în dezvoltarea infrastructurii de sănătate publică, prin pregătirea, implementarea și finalizarea proiectelor de investiții de importanță considerabilă in infrastructura de sănătate publică.

(2) Obiectivele ANDIS sunt următoarele:

a) crearea unei infrastructuri de sănătate publică apte să asigure accesul unui număr cât mai mare de persoane la asistență medicală de specialitate în cele mai bune condiții de calitate;

b) crearea și dezvoltarea unui centru de excelență în domeniul pregătirii, implementării și finalizării proiectelor de investiții in infrastructura de sănătate publică;

c) stabilirea unor cerințe înalte de calitate și performanță, prin emiterea de instructiuni, recomandari și norme metodologice aplicabile in legatura cu pregătirea, implementarea și finalizarea proiectelor de investiții in infrastructura de sănătate publică;

d) pregătirea și implementarea proiectelor de investiții de importanță considerabilă in infrastructura de sănătate publică, astfel încât acestea să fie finalizate la termen, conform specificațiilor și în cadrul bugetului aprobat;

e) îmbunătățirea permanentă a gradului de absorbție a fondurilor europene în domeniul infrastructurii de sănătate publică;

f) gestionarea, monitorizarea si evaluarea unui portofoliu de proiecte de investiții de importanță considerabilă in infrastructura de sănătate publică;

g) asigurarea unui management performant al proiectelor de investiții de importanță considerabilă in infrastructura de sănătate publică.

##

## (1) ANDIS are următoarele atribuții principale:

### elaborarea de proiecte de acte normative cu impact în ceea ce privește investițiile în infrastructura de sănătate publică în vederea adoptării/aprobării de către Guvern și inițierea acestora prin intermediul Ministerului Sănătății;

### elaborarea și adoptarea de reglementări în legătură cu infrastructura de sănătate publică, în aplicarea dispozițiilor legilor, ordonanțelor și hotărârilor Guvernului;

### elaborarea și adoptarea, împreună cu Ministerul Dezvoltării, Lucrărilor Publice și Administrației, a reglementărilor tehnice prevăzute la art. 10 alin. (2) din Legea nr. 10/1995, republicată, cu modificările și completările ulterioare, în legătură cu infrastructura de sănătate publică;

### elaborarea și adoptarea de ghiduri și recomandări în ceea ce privește metodele de achiziție, modele de evaluare financiară, documente contractuale standard, documentații de atribuire standard, specificații tehnice standard, inclusiv pe bază de indicatori de performanță, cu privire la initierea, proiectarea, construcția, supravegherea executării și activitățile de instalare si punere in functiune a echipamentelor și dotărilor medicale, precum și orice alte activități necesare pentru aducerea infrastructurii de sănătate publică în stare de a fi exploatată conform destinației;

### elaborarea de metodologii cu privire la strategii de finantare ale proiectelor de investiții în infrastructura de sănătate publică, implementarea proiectelor de investiții de importanță considerabilă în infrastructura de sănătate publică de la momentul conceperii proiectului până la punerea în funcțiune a obiectivului de investiții realizat în cadrul proiectului conform destinației, prioritizarea proiectelor de investiții de importanță considerabilă în infrastructura de sănătate publică, gestionarea, supravegherea si punerea in functiune a obiectivelor de investiții de importanță considerabilă în infrastructura de sănătate publică conform destinației;

### emiterea de metodologii privind calculul valorii estimate a proiectelor de investiții de importanță considerabilă în infrastructura de sănătate publică;

### identificarea proiectelor de investiții de importanță considerabilă, definirea și planificarea portofoliului de proiecte de investiții de importanță considerabilă în infrastructura de sănătate publică, precum și stabilirea obiectivelor și a strategiei de implementare a acestora;

### elaborarea programului multianual al proiectelor de investiții de importanță considerabilă în infrastructura de sănătate publică;

### monitorizarea modului de implementare a proiectelor de investiții de importanță considerabilă în infrastructura de sănătate publică și furnizarea și publicarea de date, informații și rapoarte în legătură cu implementarea acestora;

### stabilirea de parteneriate și încheierea de acorduri de finanțare a proiectelor de investiții de importanță considerabilă în infrastructura de sănătate publică;

### stabilirea specificațiilor tehnice, financiare și juridice, organizarea de proceduri de atribuire și încheierea și executarea de contracte de achiziții publice în legătură cu proiecte de investiții de importanță considerabilă în infrastructura de sănătate publică;

### aprobarea studiilor de fezabilitate ale proiectelor de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății și inițierea proiectelor hotărârilor Guvernului privind aprobarea indicatorilor tehnico-economici ai obiectivelor de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății, prin intermediul Ministerului Sănătății;

### furnizarea de asistență specializată în domeniul proiectelor de investiții în infrastructura de sănătate publică ministerelor și instituțiilor cu rețea sanitară proprie, atât ministere și instituții publice centrale, cât și organe ale administrației publice locale, ori spitalelor publice din rețeaua sanitară proprie a acestora, în legătură cu proiectele de investiții de importanță considerabilă în infrastructura de sănătate publică;

### colaborarea cu instituții publice și entități private în legătură cu gestionarea și implementarea proiectelor de investiții în infrastructura de sănătate publică, prin încheierea de protocoale de colaborare, acorduri de parteneriat sau prin orice alte modalități permise de lege;

### dezvoltarea și îmbunătățirea permanentă a capacității administrative necesare pentru initierea, gestionarea și implementarea proiectelor de investiții în infrastructura de sănătate publică;

### cooperarea cu organisme similare din alte țări, precum și cu alte organisme internaționale de specialitate în domeniul său de activitate;

### organizarea de programe de formare și de perfecționare, precum și alte manifestări științifice, conferințe sau schimburi de experiență în domeniul investițiilor în infrastructura de sănătate publică.

(2) În exercitarea atribuțiilor sale, ANDIS exercită un rol activ și urmărește în mod permanent realizarea scopului prevăzut la art. 3 alin. (1) și îndeplinirea obiectivelor prevăzute la art. 3 alin. (2).

(3) ANDIS realizează studii, strategii, prognoze, precum și alte documente strategice necesare, care să fundamenteze deciziile în legătură cu initierea, gestionarea si implementarea proiectelor de investiții de importanță considerabilă în infrastructura de sănătate publică și poate contracta, dacă este cazul, servicii de consultanță pentru realizarea scopului său.

(4) Pentru realizarea scopului prevăzut la Art. 3. alin. (1) ANDIS poate colabora cu instituțiile financiare internaționale, sens în care poate beneficia de expertiză din partea acestora, poate încheia protocoale de colaborare, acorduri de parteneriat, precum și alte documente necesare colaborării cu mediul academic și asociațiile profesionale în domeniul sănătatii, în condițiile prevăzute de lege.

(5) Pentru realizarea scopului său ANDIS colaborează cu organele administrației publice centrale și locale cu responsabilități în domeniul infrastructurii de sănătate publică și poate încheia protocoale de colaborare cu acestea.

(6) Organele administrației publice centrale sau locale prevăzute la alin. (5) au obligația să pună la dispoziția ANDIS datele și informațiile necesare ANDIS pentru realizarea atribuțiilor sale, în condițiile legii.

(7) În vederea exercitării atribuțiilor sale, ANDIS administrează, exploatează, dezvoltă, modernizează şi întreţine patrimoniul propriu.

(8) ANDIS are calitatea de parte în litigiile în legătură cu exercitarea atribuțiilor sale prevăzute de prezenta ordonanță de urgență. Hotararile judecatoresti pronuntate in cadrul acestor litigii produc efecte in mod direct fata de ANDIS. ANDIS are dreptul de a pune in executare hotararile judecatoresti si, respectiv, obligatia de a executa hotararile judecatoresti, inclusiv in ceea ce priveste plata eventualelor sume de bani cu titlu de despagubiri sau cu orice alt titlu, care se asigura din bugetul ANDIS.

(9) Prin normele metodologice de aplicare a prezentei ordonanțe de urgență sunt detaliate activitățile realizate de ANDIS în exercitarea atribuțiilor sale prevăzute de prezenta ordonanță de urgență.

**Capitolul III**

## **Gestionarea proiectelor de investiții de importanță considerabilă în infrastructura de sănătate publică**

## Secțiunea 1: Dispoziții generale

##

## (1) ANDIS gestionează următoarele categorii de proiecte de investiții de importanță considerabilă în infrastructura de sănătate publică:

## a) proiecte de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății;

## b) proiecte de investiții de importanță considerabilă în infrastructura de sănătate publică având ca obiect spitalele publice din rețeaua sanitară a ministerelor și instituțiilor cu rețea sanitară proprie, atat ministere și instituții publice centrale, cat si organe ale administrației publice locale.

## (2) În exercitarea atribuțiilor sale, ANDIS va gestiona proiectele de investiții de importanță considerabilă în infrastructura de sănătate publică prevăzute la alin. (1) în următoarea ordine de prioritate:

## a) proiectele de investiții de importanță considerabilă în infrastructura de sănătate publică prevăzute la alin. (1) lit. a);

## b) proiectele de investiții de importanță considerabilă în infrastructura de sănătate publică prevăzute la alin. (1) lit. b) având ca obiect spitalele publice din rețeaua sanitară a ministerelor și a instituțiilor publice centrale, altele decât Ministerul Sănătății;

## c) proiectele de investiții de importanță considerabilă în infrastructura de sănătate publică prevăzute la alin. (1) lit. b) având ca obiect spitalele publice din rețeaua sanitară a organelor administratiei publice locale ori a altor instituții decât cele prevăzute la lit. b).

## (3) Criteriile de prioritizare a proiectelor de investiții de importanță considerabilă în infrastructura de sănătate publică gestionate de ANDIS potrivit alin. (2) lit. a) - c) se stabilesc prin normele metodologice de aplicare a prezentei ordonanțe de urgență.

## (4) Proiectele de investiții de importanță considerabilă în infrastructura de sănătate publică gestionate de ANDIS potrivit alin. (2) lit. a) - c) cuprinse în portofoliul de proiecte al ANDIS, conform dispozițiilor Art. 7. alin. (6), rezultate în urma aplicării regulilor și criteriilor de prioritizare a acestora prevăzute de dispozițiile prezentei ordonanțe de urgență și ale normelor metodologice de aplicare a acesteia, sunt incluse în programul multianual al proiectelor de investiții de importanță considerabilă în infrastructura de sănătate publică.

(5) ANDIS elaborează programul multianual al proiectelor de investiții de importanță considerabilă în infrastructura de sănătate publică, care cuprinde proiectele prioritare de investiții de importanță considerabilă în infrastructura de sănătate publică aflate în diferite faze de inițiere, implementare și finalizare și se elaborează pentru o perioadă echivalentă cu perioadele de programare financiară aplicabile la nivelul Uniunii Europene.

(6) Programul multianual al proiectelor de investiții de importanță considerabilă în infrastructura de sănătate publică se aprobă prin hotărâre a Guvernului și se actualizează ori de câte ori este cazul.

(7) Organele administrației publice centrale și locale au obligația de a contribui, prin exercitarea atribuțiilor care le revin, potrivit legii, la realizarea proiectelor incluse în programul multianual al proiectelor de investiții de importanță considerabilă în infrastructura de sănătate publică.

(8) Primul program multianual al proiectelor de investiții de importanță considerabilă în infrastructura de sănătate publică, aplicabil pentru perioada 2021-2027, este aprobat prin normele metodologice de aplicare a prezentei ordonanțe de urgență.

## Secțiunea a 2-a: Proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății

##

(1) ANDIS identifică și stabilește proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății propuse a fi incluse în programul multianual prevăzut la Art. 5. alin. (5) și (6) pe baza unei analize multicriteriale care ține seama de următoarele criterii:

a) existența unor obligații expres prevăzute în acte normative în legătură cu realizarea unuia sau anumitor proiecte de investiții de importanță considerabilă în infrastructura de sănătate publică;

b) includerea unuia sau anumitor proiecte de investiții de importanță considerabilă în infrastructura de sănătate publică în cuprinsul Acordului de Parteneriat încheiat cu Comisia Europeană, al programelor operaționale aprobate de Comisia Europeană, al Planului Național de Redresare și Reziliență sau al altor documente aprobate de instituțiile Uniunii Europene;

c) includerea unuia sau anumitor proiecte de investiții de importanță considerabilă în infrastructura de sănătate publică în cuprinsul Strategiei Naționale de Sănătate sau al altor documente strategice în domeniul sănătății;

d) compatibilitatea, complementaritatea si alinierea proiectelor de investiții de importanță considerabilă în infrastructura de sănătate publică cu obiectivele stabilite în cuprinsul Strategiei Naționale de Sănătate;

e) potențialul de finanțare a proiectelor de investiții de importanță considerabilă în infrastructura de sănătate publică din punct de vedere al sursei de finanțare și al asigurării finanțării;

f) situația sanitară și evoluțiile acesteia;

g) gradul de maturitate a proiectelor;

h) tipul infrastructurii de sănătate publică, nouă sau existentă, și tipul de intervenție asupra infrastructurii de sănătate publică existente;

i) alte criterii de natură administrativă și financiară relevante pentru proiectele de investiții de importanță considerabilă în infrastructura de sănătate publică.

(2) Metodologia de realizare a analizei multicriteriale prevăzute la alin. (1) se stabilește prin normele metodologice de aplicare a prezentei ordonanțe de urgență.

(3) Instructiunile de aplicare a metodologiei de realizare a analizei multicriteriale prevăzute la alin. (1) se stabilesc prin ordin al presedintelui ANDIS.

(4) ANDIS își îndeplinește atribuțiile prevăzute de prezenta ordonanță de urgență și de orice alte acte normative cu privire la proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății cuprinse în portofoliul de proiecte al ANDIS, conform dispozițiilor Art. 7. alin. (6), dar neincluse în programul multianual prevăzut la Art. 5. alin. (5) și (6), și decide, potrivit metodologiei prevăzute la alin. (2) și instrucțiunilor prevăzute la alin. (3), realizarea analizei multicriteriale în vederea includerii acestora în programul multianual prevăzut la Art. 5. alin. (5) și (6).

##

(1) ANDIS aplică principiile și criteriile de prioritizare a investițiilor semnificative noi prevăzute de dispozițiile Ordonanței de urgență a Guvernului nr. 88/2013, aprobată, cu modificări, prin Legea nr. 25/2014, cu modificările și completările ulterioare, în legătură cu investițiile semnificative noi privind infrastructura de sănătate publică, având ca obiect spitalele publice din rețeaua sanitară a Ministerului Sănătății, incluse în programul multianual al proiectelor de investiții de importanță considerabilă în infrastructura de sănătate publică.

(2) ANDIS exercită atribuțiile și competențele entității care are calitatea de investitor prevăzută la art. 2 lit. g) din Hotărârea Guvernului nr. 907/2016, cu modificările și completările ulterioare, și are calitatea de beneficiar al investiției prevăzută la art. 2 lit. h) din Hotărârea Guvernului nr. 907/2016, cu modificările și completările ulterioare, în ceea ce privește gestionarea proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a).

(3) ANDIS urmează etapele prevăzute de Hotărârea Guvernului nr. 907/2016, cu modificările și completările ulterioare, în ceea ce privește elaborarea documentațiilor tehnico-economice pentru realizarea obiectivelor/proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a).

(4) Inițierea în conformitate cu dispozițiile Hotărârii Guvernului nr. 907/2016, cu modificările și completările ulterioare, a proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a) se realizează de către ANDIS cu aprobarea Ministerului Sănătății.

(5) Calculul valorii estimate a fiecărui proiect de investiții de importanță considerabilă în infrastructura de sănătate publică prevăzut la Art. 5. alin. (1) lit. a) se realizează de către ANDIS prin aplicarea metodologiei prevăzute la Art. 4. alin. (1) lit. f).

(6) În urma aprobarii Ministerului Sănătății prevăzute la alin. (4), proiectele de investiții de importanță considerabilă sunt cuprinse în portofoliul de proiecte al ANDIS, iar ANDIS exercită atribuțiile corespunzătoare prevăzute de prezenta ordonanță de urgență în legătură cu acestea, inclusiv în ceea ce privește aplicarea regulilor și criteriilor de prioritizare prevăzute de dispozițiile prezentei ordonanțe de urgență și ale normelor metodologice de aplicare a acesteia în vederea includerii în programul multianual al proiectelor de investiții de importanță considerabilă în infrastructura de sănătate publică.

(7) ANDIS asigură, prin încheierea de contracte cu operatori economici specializați, realizarea activităților de instalare și punere în funcțiune a echipamentelor și a dotărilor medicale, precum și a oricăror altor activități necesare pentru aducerea infrastructurii de sănătate publică în stare de a fi exploatată conform destinației, dacă și în măsura în care aceste activități sunt incluse în cadrul obiectivelor/proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a).

(8) ANDIS are calitatea de autoritate contractantă potrivit dispozițiilor art. 4 alin. (1) lit. a) din Legea nr. 98/2016, cu modificările și completările ulterioare, și, în această calitate, organizează procedurile de atribuire și încheie și execută contractele de achiziție publică în legătură cu proiectele de investiții de importanță considerabilă în infrastructura de sănătate publică prevăzute la Art. 5. alin. (1) lit. a).

(9) ANDIS dobândește, în condițiile legii, calitatea de titular al dreptului de administrare asupra imobilelor proprietate publică a statului utilizate pentru realizarea proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a), până la finalizarea acestora.

(10) La finalizarea proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. a) ca urmare a realizării activităților prevăzute la alin. (7), odată cu recepția la terminarea lucrărilor sau recepția punerii în funcțiune, după caz, ANDIS predă obiectivul de investiții către Ministerul Sănătății sau către spitalul public din rețeaua sanitară a Ministerului Sănătății, după caz, pe bază de protocol de transfer.

(11) Prin protocolul de transfer prevăzut la alin. (10) se stabileste și modalitatea de repartizare între ANDIS și instituția publică care preia obiectivul de investiții a garanțiilor și a oricăror altor drepturi contractuale care pot fi exercitate împotriva contractantului ulterior recepției la terminarea lucrărilor sau recepției punerii în funcțiune, după caz.

(12) Protocolul de transfer prevăzut la alin. (10) va cuprinde informații referitoare la: denumirea obiectivului de investiții de importanță considerabilă în infrastructura de sănătate publică; valoarea obiectivului de investiții de importanță considerabilă în infrastructura de sănătate publică; durata de execuție; garanțiile obiectivului de investiții de importanță considerabilă în infrastructura de sănătate publică, indiferent de natura acestuia; denumirea consultantului și datele de contact; denumirea proiectantului/proiectanților și datele de contact; denumirea executantului/executanților de lucrări și datele de contact, precum și orice alte informații de care dispune ANDIS pentru proiect, odată cu întocmirea protocolului de transfer.

(13) După încheierea protocolului de transfer prevăzut la alin. (10) ANDIS va lua toate măsurile pentru plata certificatelor intermediare de plată și a certificatului final de plată, a returnării sumelor reținute și a garanțiilor, precum și pentru implementarea altor obligații prevăzute în contracte.

(14) Modelul protocolului de transfer prevăzut la alin. (10) se aprobă prin ordin al ministrului sănătății.

(15) De la data încheierii protocolului de transfer prevăzut la alin. (10), instituția publică prevăzută la alin. (10) se subrogă în drepturile și obligațiile ANDIS referitoare la constituirea și utilizarea garanțiilor prevăzute de contractele de execuție lucrări sau de dispozițiile legale, contractele încheiate cu consultanții și proiectanții, precum și în alte drepturi și obligații care sunt rezultatul contractelor încheiate de ANDIS în legătură cu proiectul de investiții de importanță considerabilă în infrastructura de sănătate publică care face obiectul transferului.

(16) Subrogarea în drepturile și obligațiile ANDIS trebuie prevăzută în contractele de execuție lucrări, contractele de consultanță, contractele de proiectare și/sau în orice alte tipuri de contracte pe care aceasta urmează să le încheie potrivit legii în legătură cu proiectul de investiții de importanță considerabilă în infrastructura de sănătate publică care face obiectul transferului și se notifică către executantul de lucrări, consultant, proiectant sau alt contractant înainte cu 15 zile calendaristice de la data intrării în vigoare a clauzelor contractuale de subrogare.

# Secțiunea a 3-a: Proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a ministerelor și instituțiilor cu rețea sanitară proprie

##

## (1) Proiectele de investiții de importanță considerabilă în infrastructura de sănătate publică prevăzute la Art. 5. alin. (1) lit. b) sunt gestionate de ministerele și instituțiile cu rețea sanitară proprie competente, potrivit legii, atât ministere și instituții publice centrale, cât și organe ale administratiei publice locale, denumite în continuare beneficiarii asistenței specializate.

## (2) În ceea ce privește gestionarea proiectelor de investiții de importanță considerabilă în infrastructura de sănătate publică prevăzute la Art. 5. alin. (1) lit. b), ANDIS acordă asistență specializată în domeniul proiectelor de investiții în infrastructura de sănătate publică, la solicitarea beneficiarilor asistenței specializate, cu respectarea ordinii de prioritate prevăzute la Art. 5. alin. (2) și a normelor metodologice de aplicare a prezentei ordonanțe de urgență.

## (3) Activitățile de asistență specializată în domeniul proiectelor de investiții în infrastructura de sănătate publică prevăzute la alin. (2) pot consta în:

## a) activități de pregătire a proiectelor, inclusiv activități de promovare activă a proiectelor, redactarea solicitărilor de finanțare a proiectelor din fonduri europene, realizarea studiilor de pre-fezabilitate, a studiilor de fezabilitate, a proiectelor tehnice, realizarea de studii și cercetări de piață, organizarea de consultări cu piața;

## b) activități de îndrumare în legătură cu oportunitățile de finanțare a proiectelor, strategia de contractare, modul de organizare a procedurilor de atribuire, conținutul documentațiilor de atribuire, inclusiv al specificațiilor tehnice și clauzelor contractuale;

## c) activități de organizare a procedurilor de atribuire și încheierea contractelor de achiziție publică sau a acordurilor-cadru cu operatorii economici prestatori de servicii de natura celor prevăzute la lit. a), b) sau d), prin realizarea de achiziții în comun cu beneficiarii asistenței specializate sau în calitate de unitate de achiziții centralizate, prin furnizarea de activități de achiziție centralizate și activități de achiziție auxiliare pentru beneficiarii asistenței specializate;

## d) activități de management și implementare a proiectelor, inclusiv monitorizarea implementării acestora și oferirea de recomandări cu privire la diverse aspecte în legătură cu implementarea acestora.

## (4) Activitățile de asistență specializată realizate de ANDIS în legătură cu un anumit proiect de investiții de importanță considerabilă în infrastructura de sănătate publică sunt agreate de ANDIS împreună cu beneficiarul asistenței specializate care gestionează proiectul respectiv și se stabilesc prin acord de colaborare, parteneriat sau asociere încheiat între cele două părți.

## (5) Activitățile de asistență specializată în domeniul proiectelor de investiții în infrastructura de sănătate publică prevăzute la alin. (2) sunt prioritizate de ANDIS prin aplicarea în mod corespunzător a criteriilor prevăzute la Art. 6. alin. (1) în legătură cu proiectele de investiții de importanță considerabilă în infrastructura de sănătate publică prevăzute la Art. 5. alin. (1) lit. b) în conformitate cu metodologia de realizare a analizei multicriteriale stabilită prin normele metodologice de aplicare a prezentei ordonanțe de urgență.

##

(1) În vederea desfășurării în mod corespunzător a procedurilor de atribuire necesare pentru realizarea activităților de asistență specializată în domeniul proiectelor de investiții în infrastructura de sănătate publică prevăzute la Art. 8. alin. (3) lit. c), ANDIS va putea solicita, atunci când este necesar, date și informații de la beneficiarii asistenței specializate, în special în vederea elaborării documentației de atribuire și a răspunsurilor la solicitările de clarificări.

## (2) Beneficiarii asistenței specializate au obligatia de a contribui la procesul de achizitie desfasurat de ANDIS prin îndeplinirea obligațiilor ce le revin și realizarea activităților prevazute de prezenta ordonanță de urgență în sarcina acestora, inclusiv prin punerea la dispoziția ANDIS a datelor și informațiilor solicitate de aceasta si prin asigurarea participării reprezentanților acestora în cadrul comisiilor de evaluare potrivit dispozițiilor alin. (3).

(3) În componența comisiilor de evaluare constituite în cadrul procedurilor de atribuire organizate de ANDIS pentru realizarea activităților de asistență specializată în domeniul proiectelor de investiții în infrastructura de sănătate publică prevăzute la Art. 8. alin. (3) lit. c), ANDIS poate solicita participarea ca membri a unor persoane din cadrul beneficiarilor asistenței specializate.

## (4) Modalitățile de colaborare și informare în legătură cu executarea contractelor de achiziții publice sau acordurilor-cadru incheiate cu contractanții în urma finalizării procedurilor de atribuire organizate de ANDIS pentru realizarea activităților de asistență specializată în domeniul proiectelor de investiții în infrastructura de sănătate publică prevăzute la Art. 8. alin. (3) lit. c) se stabilesc de către ANDIS și beneficiarii asistenței specializate prin acordurile prevăzute la Art. 8. alin. (4).

(5) ANDIS și beneficiarii asistenței specializate stabilesc împreună modul de exercitare a drepturilor și îndeplinire a obligațiilor care rezultă din contractele de achiziție publică sau acordurile-cadru încheiate cu contractantii în urma finalizării procedurilor de atribuire organizate de ANDIS pentru realizarea activităților de asistență specializată în domeniul proiectelor de investiții în infrastructura de sănătate publică prevăzute la Art. 8. alin. (3) lit. c), inclusiv cu privire la prestarea serviciilor, recepția, facturarea și plata acestora și plata și încasarea de despăgubiri.

## (1) Finanțarea activităților de asistență specializată în domeniul proiectelor de investiții în infrastructura de sănătate publică realizate de ANDIS se asigură din următoarele surse:

## a) prin subvenții de la bugetul de stat, prin bugetul Ministerului Sănătății, în ceea ce privește cheltuielile directe generate de platile către operatorii economici prevăzuți la Art. 8. alin. (3) lit. c) conform contractelor încheiate cu aceștia și acoperirea cheltuielilor ANDIS în legătură cu realizarea activităților de asistență specializată în domeniul proiectelor de investiții în infrastructura de sănătate publică în plus față de limita stabilită prin normele metodologice de aplicare a prezentei ordonanțe de urgență;

## b) venituri proprii ale ANDIS, în ceea ce privește acoperirea cheltuielilor ANDIS privind managementul și coordonarea activităților de asistență specializateă în domeniul proiectelor de investiții în infrastructura de sănătate publică în limita stabilită prin normele metodologice de aplicare a prezentei ordonanțe de urgență.

## (2) Veniturile proprii ale ANDIS prevăzute la alin. (1) lit. b) provin din sumele prevăzute la Art. 19. alin. (2) și se utilizează de ANDIS potrivit prevederilor bugetului de venituri și cheltuieli propriu, aprobat potrivit dispozițiilor legale.

## Prin normele metodologice de aplicare a prezentei ordonanțe de urgență se stabilesc modalitățile de colaborare dintre ANDIS și beneficiarii asistenței specializate în legătură cu furnizarea de către ANDIS a activităților de asistență specializată, inclusiv situațiile și condițiile în care ANDIS și beneficiarii asistenței specializate realizează achiziții în comun și/sau în care ANDIS are calitatea de unitate de achiziții centralizate și furnizează activități de achiziție centralizate și activități de achiziție auxiliare pentru beneficiarii asistenței specializate.

# Capitolul IV

**Organizarea si functionarea ANDIS**

Sectiunea 1: Conducerea ANDIS

## Organele de conducere ale ANDIS sunt:

## a) Consiliul de supraveghere;

## b) președintele ANDIS.

##

## (1) Consiliul de supraveghere al ANDIS, organ colectiv de conducere al ANDIS, este format din maximum 6 persoane, reprezentanți ai următoarelor instituții, astfel:

## a) un reprezentant al Ministerului Sănătății;

## b) un reprezentant al Ministerului Finanțelor;

## c) un reprezentant al Ministerului Investițiilor și Proiectelor Europene;

## d) un reprezentant al Ministerului Dezvoltării, Lucrărilor Publice și Administrației;

## e) un reprezentant al Cancelariei primului-ministru;

## f) președintele ANDIS.

## (2) Reprezentanții instituțiilor prevăzute la alin. (1) lit. a) – e) sunt desemnați de conducătorii instituțiilor respective dintre persoanele care ocupă funcțiile de secretar de stat sau cu rang de secretar de stat.

## (3) În cazul în care, în urma unui proces de reorganizare a instituțiilor prevăzute la alin. (1) lit. a) – e) și a atribuțiilor acestora prevăzut de dispoziții legale, una dintre aceste instituții este competentă să desemneze mai mulți membri ai Consiliului de supraveghere sau nu mai este competentă să desemneze un membru al Consiliului de supraveghere, primul-ministru, prin decizie, ia masurile necesare și stabilește instituțiile competente să desemneze membrii Consiliului de supraveghere, cu încadrarea în numărul maxim prevăzut la alin. (1).

## (4) Membrii Consiliului de supraveghere nu beneficiază de o remunerație pentru activitatea desfășurată în această calitate.

## (5) Președintele ANDIS conduce ședințele Consiliului de supraveghere.

## (6) În tot ceea ce privește exercitarea atribuției prevăzute la Art. 14. alin. (1) lit. a), Consiliul de supraveghere este format din membrii prevăzuți la Art. 13. alin. (1) lit. a) – e) și ministrul sănătății, în locul președintelui ANDIS. Ministrul sănătății îndeplinește atribuțiile și are responsabilitățile președintelui ANDIS în cadrul Consiliului de supraveghere în tot ceea ce privește exercitarea atribuției prevăzute la Art. 14. alin. (1) lit. a).

##

(1) Consiliul de supraveghere are următoarele atribuții principale:

a) îndeplinește atribuțiile specifice în legătură cu organizarea concursului la nivel național în vederea ocupării funcției de președinte al ANDIS stabilite prin ordinul ministrului sănătății prevăzut la Art. 16. alin. (6);

b) aprobă planul de acțiune strategică propus de președintele ANDIS;

c) evaluează, pe baza auditului performanței prevăzut la lit. j), îndeplinirea de către președintele ANDIS a indicatorilor de performanță prevăzuți în planul de acțiune strategică;

d) asigură compatibilitatea documentelor strategice ale ANDIS cu prioritățile și inițiativele Guvernului și documentele strategice emise de Ministerul Sănătății;

e) asigură compatibilitatea strategiei de investiții în infrastructura de sănătate publică cu Strategia Națională de Sănătate si alte documente strategice nationale;

f) facilitează colaborarea dintre ANDIS și celelalte organe ale administrației publice în legătură cu proiectele de acte normative inițiate de ANDIS;

g) avizează raportul anual de activitate al ANDIS elaborat de președintele ANDIS;

h) avizează structura organizatorică a ANDIS și orice modificare a acesteia, la propunerea președintelui ANDIS;

i) aprobă și monitorizează modul de implementare generală a programului multianual al proiectelor de investiții de importanță considerabilă în infrastructura de sănătate publică și a fiecărui proiect de investiții de importanță considerabilă în infrastructura de sănătate publică din cuprinsul acestuia și ia măsuri corective în legătură cu asigurarea îndeplinirii acestora;

j) decide contractarea în fiecare an a realizării unui audit al performanței în vederea auditării și evaluarii activității ANDIS și contractarea unui audit de sistem dacă în urma auditului performanței s-a constatat neîndeplinirea indicatorilor de performanță pentru doi ani consecutivi.

(2) Auditurile prevăzute la alin. (1) lit. j) sunt realizate de entități externe independente cu reputație și competențe recunoscute în domeniile relevante, iar contractarea serviciilor de audit se realizează în condițiile Legii nr. 98/2016, cu modificările și completările ulterioare.

(3) Consiliul de supraveghere se întrunește în ședințe trimestriale sau, la intervale mai scurte, la solicitarea președintelui ANDIS.

(4) Pentru validitatea ședintelor Consiliului de supraveghere este necesară prezența a cel puțin patru membri.

(5) În exercitarea atribuțiilor sale, Consiliul de supraveghere decide cu votul majorității membrilor prezenți. În caz de paritate, prevalează votul președintelui ANDIS.

(6) Președintele ANDIS nu are drept de vot în legătură cu aspecte care vizează activitatea sa.

(7) Aspectele procedurale în legătură cu desfășurarea activității și a ședințelor Consiliului de Supraveghere, inclusiv procedura de vot, se stabilesc prin normele metodologice de aplicare a prezentei ordonanțe de urgență.

(1) Președintele ANDIS este numit prin decizie a primului-ministru, la propunerea ministrului sănătății, în urma unui concurs organizat la nivel national, pe baza rezultatelor acestuia, şi îşi desfăşoară activitatea pentru un mandat de 4 (patru) ani.

(2) Aceeași persoană poate ocupa funcția de președinte al ANDIS pentru cel mult două mandate.

(3) Președintele ANDIS are rang de secretar de stat.

(4) Persoana care ocupa functia de președinte al ANDIS trebuie sa îndeplineasca in mod cumulativ următoarele condiţii:

### sa detina cetăţenia română;

### sa cunoasca limba română, scris şi vorbit;

### sa aiba capacitate deplină de exerciţiu;

### sa aiba o stare de sănătate corespunzătoare, atestată pe bază de examen medical de specialitate;

### sa aiba studii universitare de licenţă, respectiv studii superioare de lungă durată, absolvite cu diplomă;

### sa nu fi suferit condamnari penale, inclusiv în situația amânării aplicării pedepsei, cu excepţia situaţiei în care a intervenit reabilitarea;

### sa nu se încadreze în dispoziţiile art. 2 lit. a) şi b) din Ordonanţa de urgenţă a Guvernului nr. 24/2008 privind accesul la propriul dosar şi deconspirarea Securităţii, aprobată cu modificări şi completări prin Legea nr. 293/2008, cu modificarile ulterioare;

### sa aiba experiență profesională generală de cel puțin 10 ani și experiență profesională specifică in domeniul managementului proiectelor de investiții în infrastructura de sănătate;

### să nu exercite alte funcţii publice sau private, cu excepţia celor didactice;

### să nu deţină participatii, direct sau indirect, la operatori economici care activează în domeniul sănătății şi să nu facă parte din organele de conducere ale unor astfel de operatori economici;

### sa nu se afle intr-o situatie de conflict de interese sau incompatibilitate, potrivit dispozitiilor legale aplicabile.

(5) Mandatul președintelui ANDIS inceteaza in urmatoarele situatii:

### la expirarea duratei sale;

### in caz de demisie;

### in caz de deces;

### inainte de termen, prin revocare prin decizie a primului-ministru, la propunerea ministrului sănătății, in situatia in care persoana care indeplineste functia de președinte al ANDIS nu mai indeplineste oricare dintre conditiile prevazute la alin. (4), cu aplicarea in mod corespunzator a dispozitiilor alin. (6)

### înainte de termen, prin revocare prin decizie a primului-ministru, la propunerea ministrului sănătății, în situația în care în urma unui audit extern independent efectuat de către o entitate cu reputație și competență recunoscută în domeniul auditului performanței se constată încălcarea de către presedintele ANDIS a indicatorilor de performanță a activității sale pentru o perioadă de cel puțin doi ani.

### (6) Președintele ANDIS care, în momentul numirii sau pe parcursul mandatului, se află în una dintre situaţiile de incompatibilitate prevăzute la alin. (4) lit. i)-k) are la dispoziţie un termen de cel mult 30 de zile pentru ieşirea din starea de incompatibilitate. In cazul in care, la expirarea acestui termen, situatia de incompatibilitate nu a fost inlaturata, primul-ministru, la propunerea ministrului sănătății, emite decizia de revocare din functie prevazută la alin. (5) lit. d).

(7) In cazul in care functia de președinte al ANDIS devine vacanta, se procedează la numirea unei persoane pentru această funcţie, în condiţiile prevederilor alin. (1).

(8) În cazul în care funcția de președinte al ANDIS devine vacantă potrivit dispozițiilor alin. (5) lit. a), mandatul președintelui ANDIS se prelungește de drept până la numirea unei persoane în această funcţie, în condiţiile prevederilor alin. (1), dar nu mai mult de șase luni.

## (9) De la data la care funcția de președinte al ANDIS devine vacantă sau, în cazul în care funcția de președinte al ANDIS devine vacantă potrivit dispozițiilor alin. (5) lit. a), de la data expirarii termenului prevăzut la alin. (8), până la numirea unei persoane în funcția de președinte al ANDIS, atribuțiile președintelui ANDIS sunt exercitate de către secretarul general al ANDIS.

##

(1) Concursul național în vederea ocuparii funcției de președinte al ANDIS se organizează de către Ministerul Sănătății. În procesul de evaluare Ministerul Sănătății poate fi asistat de un expert independent, persoană fizică sau juridică specializată în recrutarea resurselor umane, ale cărui servicii sunt contractate de Ministerul Sănătății, în condițiile legii.

(2) Anunțul privind concursul național în vederea ocupării funcției de președinte al ANDIS se publică în cel puțin două publicații cu largă răspândire și pe pagina de internet a Ministerului Sănătății. Acesta trebuie să includă condițiile ce trebuie îndeplinite de candidați și criteriile de evaluare a acestora. Selecția se realizează cu respectarea principiilor nediscriminării, tratamentului egal și transparenței.

(3) Publicarea anunțului privind concursul național în vederea ocupării funcției de președinte al ANDIS în conformitate cu prevederile alin. (2) se face cu cel puțin 30 de zile înainte de data-limită pentru depunerea candidaturilor specificată în anunț.

(4) Participanții la concursul național în vederea ocupării funcției de președinte al ANDIS vor prezenta, ca parte a dosarului de concurs, proiectul propriu de management, care, în situația în care participantul este numit în funcția de președinte al ANDIS, va constitui baza pentru stabilirea planului de acțiune strategică al ANDIS, care va conține indicatorii de performanță ai activității președintelui ANDIS și va fi aprobat de Consiliul de supraveghere.

(5) Concursul național în vederea ocupării funcției de președinte al ANDIS are loc în două etape:

a) evaluarea dosarelor de concurs ale tuturor participanților de către o comisie de evaluare numită prin ordin al ministrului sănătății;

b) susținerea de către primii cinci candidați clasați în urma evaluării prevăzute la lit. a) de interviuri și prezentarea proiectelor de management ale acestora în fața comisiei de evaluare și a Consiliului de supraveghere al ANDIS.

(6) Condițiile detaliate de organizare a concursului național în vederea ocupării funcției de președinte al ANDIS, inclusiv atribuțiile specifice ale Ministerului Sănătății și ale Consiliului de supraveghere al ANDIS în ceea ce priveste organizarea și desfășurarea concursului, criteriile care trebuie îndeplinite de membrii comisiei de evaluare prevăzute la alin. (5) lit. a), condițiile care trebuie îndeplinite de participanți, criteriile de evaluare a acestora, documentele transmise de participanți și termenele aplicabile se stabilesc prin ordin al ministrului sănătății.

(1) Președintele ANDIS reprezinta ANDIS in raporturile cu ministerele și celelalte autorități și institutii publice, cu persoane fizice sau juridice, din tara sau din strainatate.

(2) Președintele ANDIS este ordonator terțiar de credite, în condiţiile legii. Președintele ANDIS poate delega această calitate către alte persoane cu funcţii de conducere din cadrul ANDIS, în condiţiile legii. Prin actul de delegare se precizează limitele şi condiţiile delegării.

(3) În exercitarea atribuţiilor sale, președintele ANDIS emite ordine.

(4) Ordinele cu caracter normativ emise de președintele ANDIS se publică în Monitorul Oficial al României, Partea I.

(5) Președintele ANDIS îndeplineste următoarele atribuţii principale:

### aprobă strategiile de dezvoltare instituţională a ANDIS, programele de activitate şi programele de cooperare;

### aprobă Regulamentul de organizare și funcționare al ANDIS;

### elaborează planul de acțiune strategică pe care îl supune aprobării Consiliului de supraveghere;

### elaborează programul multianual al proiectelor de investiții de importanță considerabilă în infrastructura de sănătate publică și îl transmite spre avizare Consiliului de supraveghere;

### elaborează raportul anual de activitate al ANDIS și îl transmite spre avizare Consiliului de Supraveghere;

### aprobă planul anual de activitate al ANDIS pe baza planului de acțiune strategică și a programului multianual al proiectelor de investiții de importanță considerabilă în infrastructura de sănătate publică;

### fundamentează şi elaborează propuneri pentru bugetul anual, pe care le înaintează Ministerului Sănătății;

### stabilește componența Consiliului Consultativ al fiecărui proiect de investiții de importanță considerabilă în infrastructura de sănătate publică, format din reprezentanți ai entităților implicate, potrivit atribuțiilor care le revin conform dispozițiilor legale, în implementarea proiectului;

### urmăreşte modul de implementare a proiectelor de investiții de importanță considerabilă în infrastructura de sănătate publică;

### informează Consiliul de supraveghere în legătură cu implementarea planului de acțiune strategică;

### aprobă regulamentul intern al ANDIS și codul de conduită al personalului ANDIS;

### aprobă statul de funcții și de personal;

### coordonează activitatea compartimentelor ANDIS;

### aprobă organizarea concursurilor pentru ocuparea posturilor vacante, numește și eliberează din funcție personalul ANDIS, în condițiile legii;

### aprobă planul de formare și perfecționare a personalului, în conformitate cu legislația în vigoare și cu încadrarea în prevederile bugetare anuale;

### încheie contracte și alte acte prin care angajează din punct de vedere juridic ANDIS.

(6) Președintele ANDIS îndeplineşte şi alte atribuţii specifice, stabilite prin prezenta ordonanță de urgență sau prin alte acte normative.

(7) În subordinea președintelui ANDIS se organizează și funcționează cabinetul demnitarului.

Sectiunea a 2-a: Personalul ANDIS

##

(1) Personalul ANDIS este format din functionari publici si personal contractual. Personalul din cadrul aparatului propriu al ANDIS se numeşte și se eliberează din funcţie, în condiţiile legii, prin ordin al președintelui ANDIS.

## (2) Statul de funcții, condițiile de încadrare pe posturi, de promovare în grad și de stimulare, salarizarea, precum și atribuțiile fiecărui post se stabilesc prin ordin al președintelui ANDIS.

## (3) Salarizarea personalului ANDIS se realizează potrivit legislaţiei aplicabile personalului plătit din fonduri publice, la nivelul de salarizare de bază maxim aflat în plată aferent functiilor din cadrul aparatului de lucru al Guvernului, la care se adaugă sporurile și majorările corespunzătoare prevăzute de dispozițiile Legii-cadru nr. 153/2017, cu modificările și completările ulterioare, și ale prezentei ordonanțe de urgență.

## (4) Personalul ANDIS este nominalizat în echipe de proiecte finanțate din fonduri europene prin ordin al președintelui ANDIS și beneficiază de prevederile art. 16 din Legea nr. 153/2017 în ceea ce privește majorarea salariului de bază stabilit potrivit dispozițiilor alin. (3).

## (5) Personalul ANDIS beneficiază, pentru complexitatea muncii, de o majorare a salariului de bază în cuantum de 15% din salariul de bază stabilit potrivit dispozițiilor alin. (3).

## (6) Majorarea prevăzută la alin. (4) și la art. 16 din Legea nr. 153/2017 se cumulează cu majorarea prevăzută la alin. (5).

## (7) Președintele poate aproba pentru personalul ANDIS stimulente financiare lunare, în limita a două salarii minime brute pe ţară, în limita bugetului aprobat, care se acordă în funcție de gradul de îndeplinire a indicatorilor de performanță stabiliți la nivelul ANDIS și la nivel individual pentru anul anterior, conform unui regulament aprobat de președintele ANDIS.

## (8) Personalului ANDIS i se aplică dispozițiile legale generale privind incompatibilitățile și conflictul de interese, precum și dispozițiile specifice prevăzute de prezenta ordonanță de urgență.

## (9) Prin codul de conduită aprobat la nivelul ANDIS prin ordin al președintelui ANDIS se prevede interdicția personalului ANDIS de a primi sau beneficia, direct sau indirect, de cadouri sau invitații la evenimente de afaceri, culturale, sportive, conferințe, cu titlu gratuit. Participarea personalului ANDIS la astfel de evenimente se realizează numai în condițiile suportarii costurilor asociate de către ANDIS.

## (10) Organizarea, funcționarea, sediul și structura organizatorică, numărul maxim de posturi al ANDIS, precum și aspectele legate de operaționalizarea ANDIS și preluarea de către ANDIS a personalului, activităților și drepturilor și obligațiilor Ministerului Sănătății în legătură cu proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății se stabilesc prin hotărâre a Guvernului în termen de 30 de zile de la data intrării în vigoare a prezentei ordonanțe de urgență.

Sectiunea a 3-a: Finantarea ANDIS

##

## (1) Finanţarea cheltuielilor curente și de capital ale ANDIS se asigură din venituri proprii și din subvenții de la bugetul de stat prin bugetul Ministerului Sănătății.

## (2) Veniturile proprii ale ANDIS sunt constituite din:

## a) sume corespunzătoare asistenței specializate în domeniul proiectelor de investiții în infrastructura de sănătate publică asigurate de ANDIS, plătite de beneficiarii asistenței specializate;

## b) fonduri externe rambursabile și nerambursabile, inclusiv fonduri acordate de către instituțiile financiare internaționale, în condițiile legii;

## c) venituri din editarea și vânzarea de cărți, broșuri, publicații, lucrări, studii și alte materiale de specialitate;

## d) venituri din activități de training și formare profesională și organizarea de conferințe în domeniul managementului investițiilor în domeniul infrastructurii de sănătate publică, în condițiile legii;

## e) alte venituri încasate conform legii.

## (3) Prin normele metodologice de aplicare a prezentei ordonanțe de urgență se stabilesc principiile, criteriile și cuantumul sumelor prevăzute la alin. (2) lit. a) datorate de beneficiarii asistenței specializate pentru activitățile de asistență specializată în domeniul proiectelor de investiții în infrastructura de sănătate publică realizate de ANDIS.

## (4) Veniturile proprii prevăzute la alin. (2) și neutilizate până la finele anului se reportează și se utilizează în anul următor, după regularizarea cu bugetul de stat în limita sumelor primite de la acesta, în condițiile legii.

## (1) ANDIS poate avea calitatea de beneficiar direct în cadrul planurilor și programelor finanțate din fonduri europene, în condițiile prevăzute în Ghidul solicitantului sau în alte instrumente aplicabile în domeniul fondurilor europene.

## (2) În situația în care ANDIS are calitatea de beneficiar direct în cadrul planurilor și programelor finanțate din fonduri europene, ANDIS poate încheia contracte de finanțare cu autoritatile competente pentru gestionarea fondurilor europene, în condițiile prevăzute de Ghidul solicitantului sau în alte instrumente aplicabile în domeniul fondurilor europene, și utilizează resursele alocate din fonduri europene în conformitate cu prevederile legale în vigoare.

## (1) Bugetul de venituri și cheltuieli al ANDIS se elaborează, aprobă și execută potrivit dispozițiilor Legii nr. 500/2002, cu modificările și completările ulterioare, și ale prezentei ordonanțe de urgență.

## (2) În procesul de elaborare și aprobare a bugetului de venituri și cheltuieli al ANDIS, nivelul cheltuielilor curente prevăzute în bugetul anual al ANDIS nu poate fi mai mic de 2% din totalul cheltuielilor de capital prevăzute în bugetul anual al ANDIS în legătură cu proiectele de investiții de importanță considerabilă în infrastructura de sănătate publică.

**Capitolul V**

**Transparenta, informare, monitorizare, supraveghere și control**

## ANDIS are obligaţia de a realiza, menţine, dezvolta şi actualiza permanent o pagină de internet proprie, prin intermediul căreia să se asigure informarea publicului și a tuturor persoanelor interesate într-o manieră accesibilă cu privire la:

### organizarea, funcţionarea, obiectivele şi atribuţiile ANDIS, precum şi atribuţiile fiecărei structuri interne a ANDIS;

### datele necesare pentru a asigura comunicarea eficientă cu structurile interne ale ANDIS;

### bugetul de venituri şi cheltuieli al ANDIS și execuția bugetară;

### Planul de acțiune strategică;

### Programul multianual al proiectelor de investiții de importanță considerabilă în infrastructura de sănătate publică;

### Planul anual și raportul anual de activitate al ANDIS;

### Stadiul realizarii fiecărui proiect de investiții de importanță considerabilă în infrastructura de sănătate publică;

### Sintezele rezultatelor auditurilor realizate conform Art. 14. alin. (1) lit. j) și alin. (2);

### orice alte informaţii utile informării publicului, care au legătură cu activitatea ANDIS.

### ANDIS are obligatia de a realiza și implementa aplicații electronice și sisteme informatice performante care sa asigure monitorizarea si gestionarea optima a relatiilor cu beneficiarii asistenței specializate, precum si alte servicii necesare in relatia cu aceștia.

(1) ANDIS are obligatia de a infiinta si implementa un sistem performant de management și control intern al proiectelor de investiții de importanță considerabilă în infrastructura de sănătate publică pentru a asigura în cea mai mare măsură posibilă realizarea proiectelor de investiții de importanță considerabilă în infrastructura de sănătate publică la timp, conform specificațiilor și în cadrul bugetului aprobat.

(2) Sistemul de management și control intern al proiectelor de investiții de importanță considerabilă în infrastructura de sănătate publică trebuie sa asigure in special urmatoarele:

### furnizarea informațiilor necesare pentru planificarea, organizarea, monitorizarea și controlul activităților desfășurate în cadrul proiectelor de investiții de importanță considerabilă în infrastructura de sănătate publică;

### administrarea corespunzătoare a contractelor încheiate în legătură cu proiectele de investiții de importanță considerabilă în infrastructura de sănătate publică;

### identificarea la timp a oportunităților și riscurilor in legatura cu realizarea, respectiv nerealizarea obiectivelor proiectelor de investiții de importanță considerabilă în infrastructura de sănătate publică;

### analiza sistematică și determinarea cauzelor care ar putea conduce la neindeplinirea obiectivelor proiectelor de investiții de importanță considerabilă în infrastructura de sănătate publică si propunerea de solutii și luarea de măsuri pentru remedierea acestora.

### (1) Supravegherea și monitorizarea activității ANDIS se realizează de Ministerul Sănătății.

### (2) Pentru fiecare an, ANDIS pregătește un raport anual în legătură cu activitatea sa, care cuprinde și gradul de realizare a indicatorilor de performanță a activității președintelui ANDIS, prevăzuți în planul de acțiune strategică.

### (3) Ministerul Sănătății are dreptul să solicite ANDIS orice documente si informații necesare in exercitarea activitatilor de supraveghere si control, iar ANDIS are obligația de a transmite aceste documente și informații.

**Capitolul VI**

**Dispozitii tranzitorii si finale**

#####

## Dispozitiile prezentei ordonante de urgenta intra in vigoare la data publicarii in Monitorul Oficial al Romaniei.

## (1) Prin excepție de la dispozițiile Art. 26. , ANDIS își exercită atribuțiile prevăzute de prezenta ordonanță de urgență începând cu data intrării în vigoare a hotărârii Guvernului prevăzute la Art. 31.

## (2) Pana la data intrării în vigoare a hotărârii Guvernului prevăzute la Art. 31., Ministerul Sănătății exercită în continuare atribuțiile în legătură cu pregătirea, implementarea și finalizarea proiectelor de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății, potrivit dispozițiilor legale.

## (1) Până la data intrării în vigoare a hotărârii Guvernului prevăzute la Art. 31., Ministerul Sănătății și ANDIS iau toate măsurile administrative și organizatorice necesare, astfel încât, începând cu data intrării în vigoare a hotărârii Guvernului prevăzute la Art. 31., ANDIS să fie operațională și să-și poată exercita în condiții optime atribuțiile prevăzute de prezenta ordonanță de urgență.

## (2) În aplicarea dispozițiilor alin. (1):

## a) ANDIS organizează procedurile de atribuire a contractelor de achiziție publică de produse, servicii și lucrări necesare activității ANDIS, încheie aceste contracte și utilizează creditele bugetare aprobate, potrivit destinațiilor acestora;

## b) după intrarea în vigoare a hotărârii Guvernului prevăzute la Art. 18. alin. (10), ANDIS preia prin protocol de predare-primire personalul aferent activităților prevăzute la Art. 31. alin. (1) lit. a) din cadrul aparatului propriu al Ministerului Sănătății și procedează la încadrarea personalului ANDIS în termenele și cu respectarea procedurilor legale aplicabile fiecărei categorii de personal.

## (3) Ministerul Sănătății este autorizat să organizeze procedurile de atribuire și să încheie contractele de achiziție publică prevăzute la alin. (2) lit. a) în numele și pe seama ANDIS, precum și să utilizeze creditele bugetare aprobate în bugetul propriu, la solicitarea ANDIS.

## (4) Până la rectificarea bugetară aferentă anului 2021, Ministerul Finanțelor Publice este autorizat să introducă modificările corespunzătoare în bugetul propriu al Ministerului Sănătății și cele ale instituțiilor subordonate și în structura bugetului de stat, în conformitate cu dispozițiile art. 50 din Legea nr. 500/2002, cu modificările și completările ulterioare.

## (1) In termen de 15 zile de la data intrarii in vigoare a prezentei ordonante de urgenta:

## a) instituțiile prevăzute la Art. 13. alin. (1) lit. a) – e) își desemnează reprezentanții în cadrul Consiliului de supraveghere al ANDIS;

## b) ministrul sănătății emite ordinul prevăzut la Art. 16. alin. (6).

## (2) Ministerul Sănătății organizează în cel mai scurt timp concursul național în vederea ocupării funcției de președinte al ANDIS.

#####

## (1) La data intrării în vigoare a hotărârii Guvernului prevăzute la Art. 31.:

## a) ANDIS preia activitățile de pregătire, implementare și finalizare a proiectelor de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății, inclusiv proiectele de construcție a spitalelor regionale de urgență Iași, Cluj și Craiova și orice alte proiecte de investiții de importanță considerabilă în infrastructura de sănătate publică în curs de implementare, și atribuțiile corespunzătoare acestora din cadrul aparatului propriu al Ministerului Sănătății;

## b) ANDIS preia contractele și celelalte acte juridice, precum și drepturile și obligațiile Ministerului Sănătății rezultate din acestea, în legătură cu proiectele de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății în curs de implementare, inclusiv contractele de finanțare și asistență tehnică încheiate în cadrul Programului Operațional Regional și al Programului Operațional Asistență Tehnică în legătură cu acestea, cu excepția drepturilor și obligațiilor Ministerului Sănătății în legătură cu aspecte ulterioare finalizării obiectivelor de investiții de importanță considerabilă în infrastructura de sănătate publică având ca obiect spitalele publice din rețeaua sanitară a Ministerului Sănătății.

## (2) În termen de 60 de zile de la data intrării în vigoare a hotărârii Guvernului prevăzute la Art. 31., ANDIS preia, prin protocol de predare-primire, patrimoniul, stabilit pe baza situațiilor financiare întocmite potrivit prevederilor art. 28 alin. (11) din Legea contabilității nr. 82/1991, republicată, cu modificările și completările ulterioare, și creditele bugetare rămase neutilizate aferente activităților prevăzute la alin. (1) lit. a) preluate de la Ministerul Sănătății, în condițiile legii.

## (3) Prin protocolul de predare-primire prevăzut la alin. (2), Ministerul Sănătății și ANDIS stabilesc modul de repartizare a drepturilor și obligațiilor rezultate din contractele prevăzute la alin. (1) lit. b).

#####

## In termen de 120 de zile de la data intrării în vigoare a prezentei ordonanţe de urgenţă Guvernul aprobă prin hotarare normele metodologice de aplicare a acesteia prin care se stabilesc urmatoarele:

### activitățile realizate de ANDIS în exercitarea atribuțiilor prevăzute de prezenta ordonanță de urgență;

### criteriile de prioritizare a proiectelor de investiții de importanță considerabilă în infrastructura de sănătate publică;

### metodologia de realizare a analizei multicriteriale pentru stabilirea proiectelor de investiții de importanță considerabilă în infrastructura de sănătate publică care urmează a fi incluse în programul multianual al proiectelor de investiții de importanță considerabilă în infrastructura de sănătate publică;

### structura și conținutul programului multianual al proiectelor de investiții de importanță considerabilă în infrastructura de sănătate publică și programul multianual al proiectelor de investiții de importanță considerabilă în infrastructura de sănătate publică aplicabil pentru perioada 2021-2027;

### principiile, criteriile și cuantumul sumelor datorate de beneficiarii asistenței specializate pentru activitățile de asistență specializată realizate de ANDIS;

### orice aspecte prevăzute de dispozițiile prezentei ordonanțe de urgență a fi stabilite prin normele metodologice de aplicare a prezentei ordonanțe de urgență;

### alte masuri necesare pentru desfasurarea corespunzatoare a activitatii ANDIS.